CELEX: 31986R3519
Language: el
Date: 1986-11-18 00:00:00
Title: Κανονισμός (ΕΟΚ) αριθ. 3519/86 της Επιτροπής της 18ης Νοεμβρίου 1986 που τροποποιεί τον κανονισμό (ΕΟΚ) αριθ. 1065/86 που καθορίζει τις ορεινές ζώνες στις οποίες χορηγείται η πριμοδότηση υπέρ των παραγωγών αιγείου κρέατος

Avis juridique important

|

31986R3519

Κανονισμός (ΕΟΚ) αριθ. 3519/86 της Επιτροπής της 18ης Νοεμβρίου 1986 που τροποποιεί τον κανονισμό (ΕΟΚ) αριθ. 1065/86 που καθορίζει τις ορεινές ζώνες στις οποίες χορηγείται η πριμοδότηση υπέρ των παραγωγών αιγείου κρέατος  

Επίσημη Εφημερίδα αριθ. L 325 της 20/11/1986 σ. 0017 - 0017 Φινλανδική ειδική έκδοση: Κεφάλαιο 3 τόμος 22 σ. 0057  Σουηδική ειδική έκδοση: Κεφάλαιο 3 τόμος 22 σ. 0057 

***** ΚΑΝΟΝΙΣΜΟΣ (ΕΟΚ) αριθ. 3519/86 ΤΗΣ ΕΠΙΤΡΟΠΗΣ  της 18ης Νοεμβρίου 1986  που τροποποιεί τον κανονισμό (ΕΟΚ) αριθ. 1065/86 που καθορίζει τις ορεινές ζώνες στις οποίες χορηγείται η πριμοδότηση υπέρ των παραγωγών αιγείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 882/86 (2), και ιδίως το άρθρο 5 παράγραφος 1,  Εκτιμώντας:  ότι το άρθρο 5 παράγραφος 1 πρώτο εδάφιο δεύτερη περίπτωση του κανονισμού (ΕΟΚ) αριθ. 1837/80 προβλέπει τη χορήγηση πριμοδότησης για να αντισταθμιστεί, εφόσον είναι αναγκαίο, μια απώλεια εισοδήματος των παραγωγών αιγείου κρέατος στις ορεινές ζώνες κατά την έννοια του άρθρου 3 παράγραφος 3 της οδηγίας 75/268/ΕΟΚ του Συμβουλίου (3), πλην των ζωνών που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80, εφόσον διαπιστώνεται ότι η παραγωγή στις ορεινές αυτές ζώνες ικανοποιεί τα δύο κριτήρια που προβλέπονται στο άρθρο 5 παράγραφος 1 πρώτο εδάφιο δεύτερη περίπτωση του εν λόγω κανονισμού·  ότι ο κανονισμός (ΕΟΚ) αριθ. 1065/86 της Επιτροπής (4) καθόρισε αυτές τις ορεινές ζώνες όσον αφορά τα κράτη μέλη της Κοινότητας με τη σύνθεσή της στις 31 Δεκεμβρίου 1985· ότι, δεδομένου ότι, όσον αφορά την Ισπανία και την Πορτογαλία, οι ορεινές ζώνες κατά την έννοια του άρθρου 3 παράγραφος 3 της οδηγίας 75/268/ΕΟΚ έχουν καθοριστεί από τις οδηγίες 84/466/ΕΟΚ (5) και 86/467/ΕΟΚ (6), πρέπει να προσδιοριστούν στα εν λόγω κράτη μέλη οι ζώνες στις οποίες μπορεί να χορηγηθεί η πριμοδότηση υπέρ των παραγωγών αιγείου κρέατος· ότι διαπιστώθηκε ότι ικανοποιούνται τα κριτήρια που αναφέρονται στο άρθρο 5 παράγραφος 1 πρώτο εδάφιο δεύτερη περίπτωση του κανονισμού (ΕΟΚ) αριθ. 1837/80 για όλες τις ορεινές ζώνες κατά την έννοια του άρθρου 3 παράγραφος 3 της οδηγίας 75/268/ΕΟΚ στην Ισπανία και στην Πορτογαλία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1065/86 προστίθενται τα ακόλουθα σημεία 3 και 4:  1.2 // «3. Ισπανία:   // Όλες οι ορεινές ζώνες κατά την έννοια του άρθρου 3 παράγραφος 3 της οδηγίας 75/268/ΕΟΚ, πλην των ζωνών που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80.   // 4. Πορτογαλία:   // Όλες οι ορεινές ζώνες κατά την έννοια του άρθρου 3 παράγραφος 3 της οδηγίας 75/268/ΕΟΚ, πλην των ζωνών που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο εμπορίας που αρχίζει το 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 82 της 27. 3. 1986, σ. 3.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 97 της 12. 4. 1986, σ. 25.  (5) ΕΕ αριθ. L 273 της 24. 9. 1986, σ. 104.  (6) ΕΕ αριθ. L 273 της 24. 9. 1986, σ. 173.